CELEX: 32008L0125
Language: hu
Date: 2008-12-19 00:00:00
Title: A Bizottság 2008/125/EK irányelve ( 2008. december 19. ) a 91/414/EGK tanácsi irányelvnek az alumínium-foszfid, a kalcium-foszfid, a magnézium-foszfid, a cimoxanil, a dodemorf, a 2,5-diklór-benzoesav-metilészter, a metamitron, a szulkotrion, a tebukonazol és a triadimenol hatóanyagként való felvétele céljából történő módosításáról (EGT-vonatkozású szöveg)

20.12.2008   
            
            
               HU
            
            
               Az Európai Unió Hivatalos Lapja
            
            
               L 344/78
            
         
      A BIZOTTSÁG 2008/125/EK IRÁNYELVE
   
   (2008. december 19.)
   a 91/414/EGK tanácsi irányelvnek az alumínium-foszfid, a kalcium-foszfid, a magnézium-foszfid, a cimoxanil, a dodemorf, a 2,5-diklór-benzoesav-metilészter, a metamitron, a szulkotrion, a tebukonazol és a triadimenol hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényvédő szerek forgalomba hozataláról szóló, 1991. július 15-i 91/414/EGK tanácsi irányelvre (1) és különösen annak 6. cikke (1) bekezdésére,
   mivel:
   
               (1)
            
            
               A 451/2000/EK (2) és az 1490/2002/EK bizottsági rendelet (3) megállapítja a 91/414/EGK irányelv 8. cikkének (2) bekezdésében említett munkaprogram harmadik szakaszának végrehajtására vonatkozó részletes szabályokat, és létrehozza azon hatóanyagok jegyzékét, amelyeket a 91/414/EGK irányelv I. mellékletébe történő lehetséges felvétel céljából értékelni kell. E jegyzék tartalmazza az alumínium-foszfidot, a kalcium-foszfidot, a magnézium-foszfidot, a cimoxanilt, a dodemorfot, a 2,5-diklór-benzoesav-metilésztert, a metamitront, a szulkotriont, a tebukonazolt és a triadimenolt.
            
         
               (2)
            
            
               E hatóanyagok esetében a bejelentők által javasolt felhasználási kört illetően megtörtént az emberi egészségre és a környezetre gyakorolt hatásoknak a 451/2000/EK és az 1490/2002/EK rendelet szerinti értékelése. Az említett rendeletek kijelölik a referens tagállamokat, amelyek az 1490/2002/EK rendelet 10. cikkének (1) bekezdése értelmében kötelesek a tárgyban értékelő jelentést és ajánlást benyújtani az Európai Élelmiszerbiztonsági Hatóságnak (EFSA). Az alumínium-foszfid, a kalcium-foszfid, a magnézium-foszfid, a 2,5-diklór-benzoesav-metilészter és a szulkotrion esetében a referens tagállam Németország volt, amely az alumínium-foszfidra, a kalcium-foszfidra, a magnézium-foszfidra és a 2,5-diklór-benzoesav-metilészterre vonatkozóan 2007. június 19-én, a szulkotrionra vonatkozóan pedig 2006. augusztus 9-én minden releváns információt benyújtott. A metamitron és a triadimenol esetében a referens tagállam az Egyesült Királyság volt, amely 2007. augusztus 22-én, illetve 2006. május 29-én minden releváns információt benyújtott. A cimoxanil esetében a referens tagállam Ausztria volt, amely 2007. június 15-én minden releváns információt benyújtott. A dodemorf esetében a referens tagállam Hollandia volt, amely 2007. február 9-én minden releváns információt benyújtott. A tebukonazol esetében a referens tagállam Dánia volt, amely 2007. március 5-én minden releváns információt benyújtott.
            
         
               (3)
            
            
               A tagállamok és az EFSA az értékelő jelentéseket szakmailag megvizsgálták, és azokat az alumínium-foszfid, a kalcium-foszfid és a metamitron esetében 2008. szeptember 29-én, a magnézium-foszfid esetében 2008. szeptember 30-án, a cimoxanil és dodemorf esetében 2008. szeptember 17-én, a 2,5-diklór-benzoesav-metilészter esetében 2008. szeptember 26-án, a szulkotrion esetében 2008. július 31-én, a tebukonazol és a triadimenol esetében pedig 2008. szeptember 25-én benyújtották a Bizottsághoz, az EFSA tudományos jelentései (4) formájában. A tagállamok és a Bizottság az Élelmiszerlánc- és Állat-egészségügyi Állandó Bizottság keretében megvizsgálták a jelentéseket, majd az alumínium-foszfidról, a kalcium-foszfidról, a magnézium-foszfidról, a cimoxanilről, a dodemorfról, a 2,5-diklór-benzoesav-metilészterről, a metamitronról, a szulkotrionról, a tebukonazolról, illetve a triadimenolról szóló bizottsági vizsgálati jelentésként 2008. október 28-án véglegesítették őket.
            
         
               (4)
            
            
               A különböző vizsgálatok szerint az alumínium-foszfidot, a kalcium-foszfidot, a magnézium-foszfidot, a cimoxanilt, a dodemorfot, a 2,5-diklór-benzoesav-metilésztert, a metamitront, a szulkotriont, a tebukonazolt, illetve a triadimenolt tartalmazó növényvédő szerek várhatóan általában – és különösen a vizsgált, és a Bizottság vizsgálati jelentéseiben részletesen ismertetett felhasználási célokat illetően – megfelelnek a 91/414/EGK irányelv 5. cikke (1) bekezdésének a) és b) pontjában meghatározott követelményeknek. Ezeket a hatóanyagokat ezért indokolt felvenni az I. mellékletbe, hogy az említett irányelv rendelkezései szerint valamennyi tagállamban engedélyezni lehessen az e hatóanyagokat tartalmazó növényvédő szereket.
            
         
               (5)
            
            
               Ettől függetlenül indokolt további információkat beszerezni egyes konkrét kérdésekről. A 91/414/EGK irányelv 6. cikkének (1) bekezdése szerint feltételekhez lehet kötni valamely hatóanyagnak az I. mellékletbe való felvételét. A metamitron esetében indokolt felkérni a bejelentőt, hogy szolgáltasson további adatokat a talajban képződő M3 jelű bomlásterméknek a felszín alatti vizekre gyakorolt hatásáról, a vetésforgóban termesztett növényekben lévő szermaradékról, a rovarevő madarakra jelentett hosszú távú kockázatokról, és az olyan madarakra és emlősökre jelentett speciális kockázatokról, amelyeknek pocsolyavízből a szervezetébe kerülhet az anyag. A szulkotrion esetében indokolt felkérni a bejelentőt, hogy szolgáltasson további adatokat a keletkező ciklohexadion talajban és vízben lejátszódó bomlásáról és a rovarevő madarakra jelentett hosszú távú kockázatokról. Indokolt előírni a tebukonazol további vizsgálatát a madarakra és emlősökre vonatkozó kockázatfelmérés megerősítése céljából, és az adatokat a bejelentőnek be kell nyújtania. Indokolt továbbá előírni a tebukonazol és triadimenol további vizsgálatát a lehetséges endokrinromboló tulajdonságaik tekintetében, amint megjelenik az OECD-nek az endokrinromboló tulajdonságok vizsgálatáról szóló útmutatója, vagy pedig a Közösség egyeztetett útmutatója. Végül pedig indokolt előírni a triadimenol további vizsgálatát a kémiai specifikáció és madarakra és emlősökre vonatkozó kockázatfelmérés megerősítése céljából, és az adatokat a bejelentőnek be kell nyújtania.
            
         
               (6)
            
            
               Egy hatóanyagnak az I. mellékletbe történő felvétele előtt megfelelő határidőt kell biztosítani arra, hogy a tagállamok és az érdekelt felek felkészülhessenek a hatóanyag felvételéből fakadó új kötelezettségek teljesítésére.
            
         
               (7)
            
            
               A 91/414/EGK irányelvben előírt, egy adott hatóanyagnak az I. mellékletbe történő felvételéből fakadó kötelezettségek fenntartása mellett indokolt a felvétel után hat hónapot hagyni arra, hogy a tagállamok felülvizsgálhassák az alumínium-foszfidot, a kalcium-foszfidot, a magnézium-foszfidot, a cimoxanilt, a dodemorfot, a 2,5-diklór-benzoesav-metilésztert, a metamitront, a szulkotriont, a tebukonazolt, illetve a triadimenolt tartalmazó növényvédő szerekre már kiadott engedélyeket, és ezáltal biztosíthassák a 91/414/EGK irányelvben és különösen annak 13. cikkében előírt követelmények, valamint az I. mellékletben meghatározott vonatkozó feltételek teljesülését. A tagállamoknak a 91/414/EGK irányelvnek megfelelően szükség szerint módosítaniuk kell, újakkal kell helyettesíteniük vagy vissza kell vonniuk az érvényes engedélyeket. A fenti határidőtől eltérve hosszabb időt kell biztosítani a III. melléklet szerinti, az egyes növényvédő szerek összes felhasználási céljára vonatkozó teljes dossziénak a 91/414/EGK irányelvben meghatározott egységes elvek szerinti benyújtására és értékelésére.
            
         
               (8)
            
            
               A 3600/92/EGK rendelet keretében értékelt és a 91/414/EGK irányelv I. mellékletébe korábban felvett hatóanyagok kapcsán szerzett tapasztalatok azt mutatják, hogy nehézségeket okozhat annak értelmezése, hogy a már kiadott engedélyek jogosultjait milyen kötelezettségek terhelik az adatokhoz való hozzáféréssel kapcsolatban. A további nehézségek elkerülése végett szükségesnek látszik pontosítani a tagállamok kötelességeit, különösen azt, hogy meg kell győződniük arról, hogy az engedély jogosultja bizonyítottan hozzáfér az említett irányelv II. mellékletében leírt követelményeknek megfelelő dossziéhoz. E pontosítás ugyanakkor az I. mellékletet módosító, korábban elfogadott irányelvekhez képest nem ró új kötelezettségeket a tagállamokra vagy az engedélyek jogosultjaira.
            
         
               (9)
            
            
               A 91/414/EGK irányelvet ezért a fentieknek megfelelően módosítani kell.
            
         
               (10)
            
            
               Az ezen irányelvben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT AZ IRÁNYELVET:
   1. cikk
   A 91/414/EGK irányelv I. melléklete ezen irányelv mellékletének megfelelően módosul.
   2. cikk
   A tagállamok legkésőbb 2010. február 28-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét, valamint az e rendelkezések és az irányelv közötti megfelelést bemutató táblázatot haladéktalanul megküldik a Bizottságnak.
   Ezeket a rendelkezéseket 2010. március 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   3. cikk
   (1)   Az alumínium-foszfidot, a kalcium-foszfidot, a magnézium-foszfidot, a cimoxanilt, a dodemorfot, a 2,5-diklór-benzoesav-metilésztert, a metamitront, a szulkotriont, a tebukonazolt, illetve a triadimenolt hatóanyagként tartalmazó növényvédő szerekre kiadott engedélyeket a tagállamok a 91/414/EGK irányelvnek megfelelően 2010. február 28-ig szükség szerint módosítják vagy visszavonják.
   A fenti időpontig különösen arról kell meggyőződniük, hogy az említett irányelv I. mellékletében az alumínium-foszfidra, a kalcium-foszfidra, a magnézium-foszfidra, a cimoxanilre, a dodemorfra, a 2,5-diklór-benzoesav-metilészterre, a metamitronra, a szulkotrionra, a tebukonazolra és a triadimenolra előírt feltételek, az adott hatóanyag bejegyzésének B. részében leírtak kivételével, teljesülnek-e, és hogy az engedély jogosultja rendelkezik-e az említett irányelv II. mellékletében szereplő követelményeknek megfelelő dossziéval, vagy ilyenhez hozzáférhet-e, az említett irányelv 13. cikkében meghatározott feltételeknek megfelelően.
   (2)   Az (1) bekezdéstől eltérően valamennyi olyan engedélyezett növényvédő szer esetében, amely alumínium-foszfidot, kalcium-foszfidot, magnézium-foszfidot, cimoxanilt, dodemorfot, 2,5-diklór-benzoesav-metilésztert, metamitront, szulkotriont, tebukonazolt, illetve triadimenolt tartalmaz egyedüli hatóanyagként vagy olyan hatóanyagok egyikeként, amelyek legkésőbb 2009. augusztus 31-ig felvételre kerülnek a 91/414/EGK irányelv I. mellékletében található jegyzékre, a tagállamok a 91/414/EGK irányelv VI. mellékletében előírt egységes alapelvekkel összhangban, az irányelv III. mellékletében foglalt követelményeknek megfelelő dosszié alapján, és az irányelv I. mellékletében az alumínium-foszfid, kalcium-foszfid, magnézium-foszfid, cimoxanil, dodemorf, 2,5-diklór-benzoesav-metilészter, metamitron, szulkotrion, tebukonazol, illetve triadimenol bejegyzése B. részének figyelembevételével újból elvégzik a növényvédő szer értékelését. Az értékelés alapján meghatározzák, hogy a szer megfelel-e a 91/414/EGK irányelv 4. cikke (1) bekezdésének b), c), d) és e) pontjában megállapított feltételeknek.
   Ezt követően a tagállamok:
   
               a)
            
            
               ha a növényvédő szerben az alumínium-foszfid, a kalcium-foszfid, a magnézium-foszfid, a cimoxanil, a dodemorf, a 2,5-diklór-benzoesav-metilészter, a metamitron, a szulkotrion, a tebukonazol, illetve a triadimenol az egyedüli hatóanyag, akkor legkésőbb 2014. február 28-ig szükség szerint módosítják vagy visszavonják az engedélyt, vagy
            
         
               b)
            
            
               az alumínium-foszfidot, a kalcium-foszfidot, a magnézium-foszfidot, a cimoxanilt, a dodemorfot, a 2,5-diklór-benzoesav-metilésztert, a metamitront, a szulkotriont, a tebukonazolt és a triadimenolt több hatóanyag egyikeként tartalmazó szer esetében 2014. február 28-ig, illetve az adott hatóanyagot a 91/414/EGK irányelv I. mellékletébe felvevő irányelvben a módosításra vagy visszavonásra előírt időpontig – amelyik későbbi – szükség szerint módosítják vagy visszavonják az engedélyt.
            
         4. cikk
   Ez az irányelv 2009. szeptember 1-jén lép hatályba.
   5. cikk
   Ennek az irányelvnek a tagállamok a címzettjei.
   
      Kelt Brüsszelben, 2008. december 19-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 230., 1991.8.19., 1. o.
   
      (2)  HL L 55., 2000.2.29., 25. o.
   
      (3)  HL L 224., 2002.8.21., 23. o.
   
      (4)  Az EFSA 182. tudományos jelentése (2008). Az alumínium-foszfid hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. szeptember 29-én).
   Az EFSA 183. tudományos jelentése (2008). A kalcium-foszfid hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. szeptember 29-én).
   Az EFSA 190. tudományos jelentése (2008). A magnézium-foszfid hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. szeptember 30-án).
   Az EFSA 167. tudományos jelentése (2008). A cimoxanil hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. szeptember 17-én).
   Az EFSA 170. tudományos jelentése (2008). A dodemorf hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. szeptember 17-én).
   Az EFSA 180. tudományos jelentése (2008). A 2,5-diklór-benzoesav-metilészter hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. szeptember 26-án).
   Az EFSA 185. tudományos jelentése (2008). A metamitron hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. szeptember 29-én).
   Az EFSA 150. tudományos jelentése (2008). A szulkotrion hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. július 31-én).
   Az EFSA 176. tudományos jelentése (2008). A tebukonazol hatóanyagú növényvédő szereknél felmerülő kockázatok felmérésének szakmai vizsgálatából levont következtetések (véglegesítve: 2008. szeptember 25-én).
   Az EFSA 177. tudományos jelentése (2008). A triadimenol hatóanyagú növényvédő szereknél felmerülő kockázatok felmérésének szakmai vizsgálatából levont következtetések (2008. szeptember 25-én).
   
      MELLÉKLET
      A 91/414/EGK irányelv I. mellékletében található táblázat a következő bejegyzésekkel egészül ki:
      
         
                     Szám
                  
                  
                     Közhasználatú név, azonosítószámok
                  
                  
                     IUPAC-né
                  
                  
                     Tisztaság (1)
                     
                  
                  
                     Hatálybalépés
                  
                  
                     A jegyzéken szereplés lejárata
                  
                  
                     Egyedi rendelkezések
                  
               
                     „266
                  
                  
                     Alumínium-foszfid
                     CAS-szám: 20859-73-8
                     CIPAC-szám: 227
                  
                  
                     
                        Alumínium-foszfid
                     
                  
                  
                     ≥830 g/kg
                  
                  
                     2009. szeptember 1.
                  
                  
                     2019. augusztus 31.
                  
                  
                     A.   RÉSZ
                     Kizárólag rovarirtó és rágcsálóirtó szerként való használata engedélyezhető, alumínium-foszfidot tartalmazó késztermék formájában.
                     Rágcsálóirtó szerként kizárólag kültéri használata engedélyezhető.
                     Csak szakképzett személyek használhatják.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc-és Állategészségügyi Állandó Bizottság által 2008. október 28-án véglegesített, az alumínium-foszfidra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a fogyasztók védelme. Gondoskodnak arról, hogy a szer raktári kártevők elleni használata esetén az alumínium-foszfidot tartalmazó, elhasznált készterméket eltávolítsák az élelmiszercikkek közül, majd ezt követően megfelelő várakozási időt alkalmazzanak,
                              
                           
                                 —
                              
                              
                                 a szerrel foglalkozók és más dolgozók biztonsága. Gondoskodnak arról, hogy a felhasználás feltételei között szerepeljen megfelelő egyéni védőfelszerelés és légzésvédelem használata,
                              
                           
                                 —
                              
                              
                                 a szerrel foglalkozók és más dolgozók védelme beltéri füstöléses fertőtlenítés alatt,
                              
                           
                                 —
                              
                              
                                 ta szerrel foglalkozók és más dolgozók védelme beltéri használat esetén a helyiségbe való visszatéréskor (a füstölés után),
                              
                           
                                 —
                              
                              
                                 a kívülállók védelme a gáz kiszivárgása ellen, beltéri használat esetén,
                              
                           
                                 —
                              
                              
                                 a madarak és emlősök védelme. Az engedély feltételei között adott esetben szerepelniük kell kockázatcsökkentő intézkedéseknek, mint például a lyukak lezárása és a granulátumok tökéletes betakarása földdel,
                              
                           
                                 —
                              
                              
                                 a vízi élőlények védelme. Az engedély feltételei között adott esetben szerepelniük kell kockázatcsökkentő intézkedéseknek (például védősávok alkalmazása a kezelt terület és felszíni vizek között).
                              
                           
               
                     267
                  
                  
                     Kalcium-foszfid
                     CAS-szám: 1305-99-3
                     CIPAC-szám: 505
                  
                  
                     
                        Kalcium-foszfid
                     
                  
                  
                     ≥ 160 g/kg
                  
                  
                     2009. szeptember 1.
                  
                  
                     2019. augusztus 31.
                  
                  
                     A.   RÉSZ
                     Kizárólag rágcsálóirtó szerként való kültéri használata engedélyezhető, kalcium-foszfidot tartalmazó késztermék formájában.
                     Csak szakképzett személyek használhatják.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc-és Állategészségügyi Állandó Bizottság által 2008. október 28-án véglegesített, a kalcium-foszfidra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a szerrel foglalkozók és más dolgozók biztonsága. Gondoskodnak arról, hogy a felhasználás feltételei között szerepeljen a megfelelő egyéni védőfelszerelés és légzésvédelem használata,
                              
                           
                                 —
                              
                              
                                 a madarak és emlősök védelme. Az engedély feltételei között adott esetben szerepelniük kell kockázatcsökkentő intézkedéseknek, mint például a lyukak lezárása és a granulátumok tökéletes betakarása földdel,
                              
                           
                                 —
                              
                              
                                 a vízi élőlények védelme. Az engedély feltételei között adott esetben szerepelniük kell kockázatcsökkentő intézkedéseknek (például védősávok alkalmazása a kezelt terület és felszíni vizek között).
                              
                           
               
                     268
                  
                  
                     Magnézium-foszfid
                     CAS-szám: 12057-74-8
                     CIPAC-szám: 228
                  
                  
                     
                        Magnézium-foszfid
                     
                  
                  
                     ≥ 880 g/kg
                  
                  
                     2009. szeptember 1.
                  
                  
                     2019. augusztus 31.
                  
                  
                     A.   RÉSZ
                     Kizárólag rovarirtó és rágcsálóirtó szerként való használata engedélyezhető, magnézium-foszfidot tartalmazó késztermék formájában.
                     Rágcsálóirtó szerként kizárólag kültéri használata engedélyezhető.
                     Csak szakképzett személyek használhatják.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc-és Állategészségügyi Állandó Bizottság által 2008. október 28-án véglegesített, a magnézium-foszfidra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a fogyasztók védelme. Gondoskodnak arról, hogy a szer raktári kártevők elleni használata esetén a magnézium-foszfidot tartalmazó, elhasznált készterméket eltávolítsák az élelmiszercikkek közül, majd ezt követően megfelelő várakozási időt alkalmazzanak,
                              
                           
                                 —
                              
                              
                                 a szerrel foglalkozók biztonsága. Gondoskodnak arról, hogy a felhasználás feltételei között szerepeljen megfelelő egyéni védőfelszerelés és légzésvédelem használata,
                              
                           
                                 —
                              
                              
                                 a szerrel foglalkozók és más dolgozók védelme beltéri füstöléses fertőtlenítés alatt,
                              
                           
                                 —
                              
                              
                                 a szerrel foglalkozók és más dolgozók védelme beltéri használat esetén a helyiségbe való visszatéréskor (a füstölés után),
                              
                           
                                 —
                              
                              
                                 -a közelben tartózkodók védelme a gáz kiszivárgása ellen beltéri használat esetén,
                              
                           
                                 —
                              
                              
                                 a madarak és emlősök védelme. Az engedély feltételei között adott esetben szerepelniük kell kockázatcsökkentő intézkedéseknek, mint például a lyukak lezárása és a granulátumok tökéletes betakarása földdel,
                              
                           
                                 —
                              
                              
                                 a vízi élőlények védelme. Az engedély feltételei között adott esetben szerepelniük kell kockázatcsökkentő intézkedéseknek (például védősávok alkalmazása a kezelt terület és felszíni vizek között).
                              
                           
               
                     269
                  
                  
                     Cimoxanil
                     CAS-szám: 57966-95-7
                     CIPAC-szám: 419
                  
                  
                     
                        1-[(E/Z)-2-ciano-2-metoxiiminoacetil]-3-etilkarbamid
                     
                  
                  
                     > 970 g/kg
                  
                  
                     2009. szeptember 1.
                  
                  
                     2019. augusztus 31.
                  
                  
                     A.   RÉSZ
                     Kizárólag gombaölő szerként való használata engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc-és Állategészségügyi Állandó Bizottság által 2008. október 28-án véglegesített, a cimoxanilre vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a szerrel foglalkozók és más dolgozók biztonsága. Gondoskodnak arról, hogy a felhasználás feltételei között szerepeljen megfelelő egyéni védőfelszerelés használata,
                              
                           
                                 —
                              
                              
                                 a felszín alatti vizek védelme, ha a hatóanyagot érzékeny talajokon, illetve éghajlati adottságú területeken alkalmazzák,
                              
                           
                                 —
                              
                              
                                 a vízi élőlények védelme. Gondoskodnak arról, hogy az engedély feltételei között adott esetben szerepeljenek kockázatcsökkentő intézkedések (például védősáv alkalmazása).
                              
                           
               
                     270
                  
                  
                     Dodemorf
                     CAS-szám: 1593-77-7
                     CIPAC-szám: 300
                  
                  
                     
                        cisz/transz-[4-ciklododecil]-2,6-dimetilmorfolin
                     
                  
                  
                     ≥ 950 g/kg
                  
                  
                     2009. szeptember 1.
                  
                  
                     2019. augusztus 31.
                  
                  
                     A.   RÉSZ
                     Kizárólag gombaölő szerként való használata engedélyezhető, üvegházi dísznövényeknél.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc-és Állategészségügyi Állandó Bizottság által 2008. október 28-án véglegesített, a dodemorfra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a szerrel foglalkozók és más dolgozók biztonsága. Gondoskodnak arról, hogy adott esetben a felhasználás feltételei között szerepeljen megfelelő egyéni védőfelszerelés használata,
                              
                           
                                 —
                              
                              
                                 a felszín alatti vizek védelme, ha a hatóanyagot érzékeny talajokon alkalmazzák,
                              
                           Az engedély feltételei között adott esetben szerepelniük kell kockázatcsökkentő intézkedéseknek.
                  
               
                     271
                  
                  
                     2,5-Diklór-benzoesav-metilészter
                     CAS-szám: 2905-69-3
                     CIPAC-szám: 686
                  
                  
                     
                        metil-2,5-tdiklór-benzoá
                     
                  
                  
                     ≥ 995 g/kg
                  
                  
                     2009. szeptember 1.
                  
                  
                     2019. augusztus 31.
                  
                  
                     A.   RÉSZ
                     Kizárólag növekedésszabályozó és gombaölő szerként való használata engedélyezhető, borszőlő oltásához.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc-és Állategészségügyi Állandó Bizottság által 2008. október 28-én véglegesített, a 2,5-diklór-benzoesav-metilészterre vonatkozó vizsgálati jelentésben és különösen annak I. és II. függelékében található következtetéseket.
                  
               
                     272
                  
                  
                     Metamitron
                     CAS-szám: 41394-05-2
                     CIPAC-szám: 381
                  
                  
                     
                        4-amino-4,5-dihidro-3-metil-6-fenil-1,2,4-triazin-5-on
                     
                  
                  
                     ≥ 960 g/kg
                  
                  
                     2009. szeptember 1.
                  
                  
                     2019. augusztus 31.
                  
                  
                     A.   RÉSZ
                     Kizárólag gyomirtó szerként való használata engedélyezhető.
                     B.   RÉSZ
                     Metamitront tartalmazó növényvédő szerek gumós növényektől különböző növényekhez való felhasználásának engedélyezése iránti kérelmek elbírálásakor a tagállamok külön figyelmet fordítanak a 4. cikk (1) bekezdésének b) pontjában előírt kritériumokra, és az engedély kiadása előtt gondoskodnak arról, hogy valamennyi szükséges adat és információ rendelkezésre álljon.
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc-és Állategészségügyi Állandó Bizottság által 2008. október 28-én véglegesített, a metamitronra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a szerrel foglalkozók biztonsága. Gondoskodnak arról, hogy adott esetben a felhasználás feltételei között szerepeljen egyéni védőfelszerelés használata,
                              
                           
                                 —
                              
                              
                                 a felszín alatti vizek védelme, ha a hatóanyagot érzékeny talajokon, illetve éghajlati adottságú területeken alkalmazzák,
                              
                           
                                 —
                              
                              
                                 a madarakra és emlősökre, valamint a megcélzottól különböző szárazföldi növényekre jelentett kockázat.
                              
                           Az engedély feltételei között adott esetben szerepelniük kell kockázatcsökkentő intézkedéseknek.
                     Az érintett tagállamok előírják további adatok szolgáltatását a talajban képződő M3 jelű bomlásterméknek a felszín alatti vizekre gyakorolt hatásáról, a vetésforgóban termesztett növényekben lévő szermaradékról, a rovarevő madarakra jelentett hosszú távú kockázatokról, és az olyan madarakra és emlősökre jelentett speciális kockázatokról, amelyeknek pocsolyavízből a szervezetébe kerülhet az anyag. Biztosítják, hogy a bejelentők, akik kérelmezték a metamitron felvételét ebbe a mellékletbe, ezeket az adatokat legkésőbb 2011. augusztus 31-ig eljutassák a Bizottsághoz.
                  
               
                     273
                  
                  
                     Szulkotrion
                     CAS-szám: 99105-77-8
                     CIPAC-szám: 723
                  
                  
                     
                        2-(2-klór-4-mezilbenzoil)ciklohexan-1,3-dion-1,3-dion
                     
                  
                  
                     ≥ 950 g/kg
                     Szennyezők:
                     
                                 —
                              
                              
                                 hidrogén-cianid: legfeljebb 80 mg/kg
                              
                           
                                 —
                              
                              
                                 toluol: legfeljebb 4 g/kg
                              
                           
                  
                     1 September 2009.
                  
                  
                     31 August 2019.
                  
                  
                     A.   RÉSZ
                     Kizárólag gyomirtó szerként való használata engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc-és Állategészségügyi Állandó Bizottság által 2008. október 28-án véglegesített, a szulkotrionra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a szerrel foglalkozók biztonsága. Gondoskodnak arról, hogy adott esetben a felhasználás feltételei között szerepeljen megfelelő egyéni védőfelszerelés használata,
                              
                           
                                 —
                              
                              
                                 a rovarevő madarakra, a megcélzottól különböző vízi és szárazföldi növényekre, és a megcélzottól különböző ízeltlábúakra jelentett kockázat.
                              
                           Az engedély feltételei között adott esetben szerepelniük kell kockázatcsökkentő intézkedéseknek.
                     Az érintett tagállamok előírják további adatok szolgáltatását a keletkező ciklohexadion talajban és vízben lejátszódó bomlásáról és a rovarevő madarakra jelentett hosszú távú kockázatokról. Biztosítják, hogy a bejelentő, aki kérelmezte a szulkotrion felvételét ebbe a mellékletbe, ezeket az adatokat legkésőbb 2011. augusztus 31-ig eljutassa a Bizottsághoz.
                  
               
                     274
                  
                  
                     Tebukonazol
                     CAS-szám: 107534-96-3
                     CIPAC-szám: 494
                  
                  
                     
                        (RS)-1-p-klór-fenil-4,4-dimetil-3-(1H-1,2,4-triazol1-il-metil)pentan-3-ol
                     
                  
                  
                     ≥ 905 g/kg
                  
                  
                     2009. szeptember 1.
                  
                  
                     2019. augusztus 31.
                  
                  
                     A.   RÉSZ
                     Kizárólag gombaölő szerként való használata engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc-és Állategészségügyi Állandó Bizottság által 2008. október 28-án véglegesített, a tebukonazolra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 a szerrel foglalkozók és más dolgozók biztonsága. Gondoskodnak arról, hogy a felhasználás feltételei között szerepeljen megfelelő egyéni védőfelszerelés használata,
                              
                           
                                 —
                              
                              
                                 a fogyasztók étkezési kitettsége a tebukonazol (triazol) bomlástermékeinek,
                              
                           
                                 —
                              
                              
                                 a magevő madarak és emlősök, valamint a növényevő emlősök védelme. Gondoskodnak arról, hogy az engedély feltételei között adott esetben szerepeljenek kockázatcsökkentő intézkedések,
                              
                           
                                 —
                              
                              
                                 a vízi élőlények védelme. Gondoskodnak arról, hogy az engedély feltételei között adott esetben szerepeljenek kockázatcsökkentő intézkedések (például védősáv alkalmazása).
                              
                           Az érintett tagállamok előírják a madarakra és emlősökre vonatkozó kockázatfelmérés megerősítéséhez szükséges további adatok benyújtását. Gondoskodnak arról, hogy a bejelentő, aki kérelmezte a tebukonazol felvételét ebbe a mellékletbe, ezeket az adatokat legkésőbb 2011. augusztus 31-ig eljutassa a Bizottsághoz.
                     Az érintett tagállamok előírják, hogy a bejelentő az OECD endokrinromboló tulajdonságok vizsgálatáról szóló útmutatójának, vagy pedig a Közösség egyeztetett útmutatójának megjelenésétől számított két éven belül további információkat szolgáltasson a Bizottságnak a tebukonazol lehetséges endokrinromboló tulajdonságai tekintetében.
                  
               
                     275
                  
                  
                     Triadimenol
                     CAS-szám: 55219-65-3
                     CIPAC-szám: 398
                  
                  
                     (1RS,2RS;1RS,2SR)-1-(4-klór-fenoxi)-3,3-dimetil-1-(1H-1,2,4-triazol-1-il)butan-2-ol
                     
                  
                  
                     ≥ 920 g/kg
                     „A” izomer (1RS,2SR), „B” izomer (1RS,2RS)
                     „A” diasztereomer, RS + SR, tartomány: 70–85%
                     „B” diasztereomer, RR + SS, tartomány: 15–30%
                  
                  
                     2009. szeptember 1.
                  
                  
                     2019. augusztus 31.
                  
                  
                     A.   RÉSZ
                     Kizárólag gombaölő szerként való használata engedélyezhető.
                     B.   RÉSZ
                     A VI. mellékletben meghatározott egységes elvek érvényesítése érdekében figyelembe kell venni az Élelmiszerlánc-és Állategészségügyi Állandó Bizottság által 2008. október 28-én véglegesített, a triadimenolra vonatkozó vizsgálati jelentésben és különösen annak I. és II. függelékében található következtetéseket.
                     Ebben az átfogó értékelésben a tagállamok külön figyelmet fordítanak a következőkre:
                     
                                 —
                              
                              
                                 N-metilpirolidon jelenléte készítményekben a szerrel foglalkozók, más dolgozók és kívülállók expozíciója tekintetében,
                              
                           
                                 —
                              
                              
                                 a madarak és emlősök védelme. Az ismert kockázatok tekintetében adott esetben kockázatcsökkentő intézkedéseket (például védősávok használata) kell alkalmazni.
                              
                           Az érintett tagállamok biztosítják, hogy a bejelentő eljuttassa a Bizottsághoz a következő információkat:
                     
                                 —
                              
                              
                                 további adatok a kémiai specifikációhoz,
                              
                           
                                 —
                              
                              
                                 a madarakra és emlősökre vonatkozó kockázatfelmérés folytatásához szükséges adatok,
                              
                           
                                 —
                              
                              
                                 halaknál az endokrinromboló tulajdonságok kockázatfelmérésének folytatásához szükséges adatok.
                              
                           Biztosítják, hogy a bejelentő, aki kérelmezte a triadimenol felvételét ebbe a mellékletbe, ezeket az adatokat legkésőbb 2011. augusztus 31-ig eljutassa a Bizottsághoz
                     Az érintett tagállamok előírják, hogy a bejelentő az OECD endokrinromboló tulajdonságok vizsgálatáról szóló útmutatójának, vagy pedig a Közösség egyeztetett útmutatójának megjelenésétől számított két éven belül további információkat szolgáltasson a Bizottságnak a triadimenol lehetséges endokrinromboló tulajdonságai tekintetében.”
                  
               
      
         (1)  A hatóanyagok azonosításával és specifikációjával kapcsolatban további részletek a vizsgálati jelentésben találhatók.